VENDIM
Nr. 247, datë 30.9.2025

MBI FILLIMIN E PROCEDURËS PËR SHQYRTIMIN E KËRKESËS SË SHOQËRISË “REYTECH TRADING” SHPK PËR LICENCIM NË VEPRIMTARINË E TREGTIMIT TË ENERGJISË ELEKTRIKE

Në mbështetje të neneve 16 dhe 37, pika 2, germa “d”, të ligjit nr. 43/2015, “Për  sektorin e energjisë elektrike”, të ndryshuar; neneve 4, pika 1, germa “e”, 5, pika 1, germa “e”, dhe 10, pikat 1 dhe 3 të “Rregullores për procedurat dhe afatet për dhënien, modifikimin, transferimin, rinovimin, njohjen dhe heqjen e licencave në sektorin e energjisë elektrike”, të miratuar me vendimin e Bordit të Entit Rregullator të Energjisë (ERE) nr. 109, datë 29.6.2016, të ndryshuar; si dhe neneve 15 dhe 19, pika 1, germa “a” të “Rregullores për organizimin, funksionimin dhe procedurat e ERE-s”, miratuar me vendimin e bordit të ERE-s nr. 96, datë 17.6.2016; Bordi i ERE-s, në mbledhjen e tij të datës 30.9.2025, mbasi shqyrtoi relacionin me nr. 2469/1 prot., datë 23.9.2025, të Drejtorisë së Licencimit dhe Autorizimeve “Mbi kërkesën e shoqërisë ‘Reytech Trading’ sh.p.k. për licencim në veprimtarinë e tregtimit të energjisë elektrike”,
Konstatoi se: 
- Shoqëria “Reytech Trading” sh.p.k., me shkresën e protokolluar në ERE me nr. 2469 prot., datë 17.9.2025, ka paraqitur kërkesën e saj për licencim në veprimtarinë e tregtimit të energjisë elektrike.
- Nga shqyrtimi i aplikimit, në referencë të përcaktimeve të “Rregullores për procedurat dhe afatet për dhënien, modifikimin, transferimin, rinovimin, njohjen dhe heqjen e licencave në sektorin e energjisë elektrike”, miratuar me vendimin e Bordit të ERE-s nr. 109, datë 29.6.2016, të ndryshuar, rezulton se shoqëria ka kryer pagesën e aplikimit sipas përcaktimeve të aneksit A dhe ka plotësuar dokumentacionin e kërkuar në zbatim të nenit 9, për pikën 1.1, germat “a”, “b” dhe “c”; për pikën 1.2, germat “a” dhe “d”; për pikën 1.3, germat “a” dhe “c”, si dhe pikën 2.5.
- Shoqëria duhet të plotësojë më tej informacionin/dokumentacionin si vijon:
NENI 9
Formati dhe dokumentacioni për aplikim
Pika 1. Dokumentacioni i përgjithshëm për të gjitha aplikimet për pajisje me licencë
Pika 1.2 Dokumentacioni juridik dhe administrativ
- germa “b”: Shoqëria duhet të depozitojë dëshminë e penalitetit për administratorin e saj, të pajisur me vulën apostile;
- germa “c”: Shoqëria duhet të depozitojë dokumentacionin përkatës për stafin e jashtëm. Për sa bërë me dije nga shoqëria në lidhjet shërbimet ligjore, që janë me kontraktim të jashtëm, vlerësohet t’i kërkohet dokumenti përkatës si kontrata/marrëveshja e nënshkruar.
Pika 1.3. Dokumentacioni financiar dhe fiskal
- germa “b”: Shoqëria duhet të depozitojë vendimin e organeve drejtuese të saj në lidhje me dedikimin e shumës përkatëse për ushtrimin e veprimtarisë së tregtimit të energjisë elektrike, sikurse parashikuar në planin e biznesit.
Për gjithë sa më sipër, Bordi i ERE-s 

VENDOSI:

[bookmark: _GoBack]1. Të fillojë procedurën për licencimin e shoqërisë “Reytech Trading” sh.p.k. në veprimtarinë e tregtimit të energjisë elektrike.
2. Drejtoria e Licencimit dhe Autorizimeve të njoftojë shoqërinë “Reytech Trading” sh.p.k. për vendimin e Bordit të ERE-s.
Ky vendim hyn në fuqi menjëherë. 
Çdo palë e përfshirë në këtë procedurë mund t’i kërkojë ERE-s, brenda 7 ditëve kalendarike nga data e marrjes së vendimit, rishikimin e vendimit të Bordit në rast se ka siguruar prova të reja që mund ta çojnë BORDIN në marrjen e një vendimi të ndryshëm nga i mëparshmi apo për gabime materiale të konstatuara. Për këtë vendim mund të bëhet ankim në Gjykatën Administrative Tiranë, brenda 30 ditëve kalendarike nga dita e publikimit në Fletoren Zyrtare.
Ky vendim botohet në Fletoren Zyrtare.

